CELEX: 22013D0089
Language: bg
Date: 2013-05-03 00:00:00
Title: Решение на Съвместния комитет на ЕИП № 89/2013 от 3 май 2013 година за изменение на приложение XIII (Транспорт) към Споразумението за ЕИП

31.10.2013   
            
            
               BG
            
            
               Официален вестник на Европейския съюз
            
            
               L 291/55
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 89/2013
   от 3 май 2013 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Директива 2010/65/ЕС на Европейския парламент и на Съвета от 20 октомври 2010 г. относно формалностите за даване на сведения за кораби, пристигащи във и/или напускащи пристанищата на държавите членки и за отмяна на Директива 2002/6/ЕО (1) следва да бъде включена в Споразумението за ЕИП.
            
         
               (2)
            
            
               Директива 2010/65/ЕС отменя Директива 2002/6/ЕО на Европейския парламент и на Съвета (2), която е включена в Споразумението за ЕИП и следователно следва да бъде заличена от Споразумението за ЕИП.
            
         
               (3)
            
            
               Ето защо приложение XIII към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Текстът в точка 56л (Директива 2002/6/ЕО на Европейския парламент и на Съвета) от приложение XIII към Споразумението за ЕИП се заменя със следното:
   „32010 L 0065: Директива 2010/65/ЕС на Европейския парламент и на Съвета от 20 октомври 2010 г. относно формалностите за даване на сведения за кораби, пристигащи във и/или напускащи пристанищата на държавите членки и за отмяна на Директива 2002/6/ЕО (ОВ L 283, 29.10.2010 г., стр. 1).
   За целите на настоящото споразумение разпоредбите на директивата се четат със следните адаптации:
   
               а)
            
            
               В член 9 след думите „митническата територия на Съюза“ се вмъкват думите „и на територията на държавите от ЕАСТ“.
            
         
               б)
            
            
               В член 9 думите „тази територия“ се заменят с думите „тези територии“.
            
         
               в)
            
            
               В края на член 9 се добавя следното:
               „Това освобождаване не се отнася до формалностите за даване на сведения във връзка с митнически въпроси.“
            
         
               г)
            
            
               Позоваванията на други актове в директивата се смятат за приложими до степента и във вида, в който тези актове са включени в Споразумението.“
            
         Член 2
   Текстовете на Директива 2010/65/ЕС на исландски и норвежки език, които следва да бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 4 май 2013 г., при условие че са внесени всички нотификации, предвидени в член 103, параграф 1 от Споразумението за ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 3 май 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 283, 29.10.2010 г., стр. 1.
   
      (2)  ОВ L 67, 9.3.2002 г., стр. 31.
   
      (3)  С отбелязани конституционни изисквания.